మజిలీ (సినిమా)

మజిలీ 2019లో శివ నిర్వాణ దర్శకత్వం వహించిన ప్రేమకథా చిత్రం. ఈ సినిమాను సాహు గారపాటి, హరీష్ పెద్ది, సుశీల్ చౌదరి నిర్మించారు. నాగ చైతన్య , సమంత అక్కినేని ప్రధాన పాత్రలలో నటించారు. చైతన్య, సమంతా గతంలో  ఏం మాయ చేసావె, మనం, ఆటోనగర్ సూర్యాలలో కలిసి పనిచేశారు. ఈ చిత్రం పెళ్లి చేసుకున్న తర్వాత వారి మొట్టమొదటి చిత్రం . ప్రేక్షకుల  విమర్శకుల నుండి ఈ చిత్రం సానుకూల ప్రతిస్పందన పొందింది.

తారాగణం 
అక్కినేని నాగచైతన్య
సమంత అక్కినేని
దివ్యాంశ కౌశిక్
రావు రమేష్
పోసాని కృష్ణమురళి

పాటల జాబితా
వన్ బాయ్ వన్ గర్ల్ , రచన: భాస్కర భట్ల రవికుమార్, గానం. రేవంత్
ప్రియతమా ప్రియతమా, రచన: చైతన్య ప్రసాద్, గానం. చిన్మయి శ్రీపాద
నా గుండెల్లో , రచన: రాంబాబు గోసల, గానం. యాజీన్ నిజార్ , నికిత గాంధీ 
ఏడేత్తు మల్లెలే, రచన: శివ నిర్వాన, గానం. కాలభైరవ, నికిత గాంధీ
ఏ మనిషికి మజిలీయో, రచన: వనమాలి , గానం. అరుణ్ గోపన్, చిన్మయి శ్రీపాద, బేబీ అనూష 
మాయా మాయ, రచన: భాస్కర భట్ల రవికుమార్, గానం. అనురాగ్ కులకర్ణి.

కథ 
పూర్ణ (నాగచైతన్య) ఐటీఐ చదువుతూ ఎలాగైన రైల్వేస్‌ టీమ్‌లో క్రికెటర్‌గా స్థానం సంపాదించాలని ప్రాక్టీస్‌ చేస్తుంటాడు. ఓ గొడవ కారణంగా పరిచయం అయిన అన్షు (దివ్యాంశ కౌశిక్‌)తో పూర్ణ ప్రేమలో పడతాడు. కానీ పెద్దలు వారి ప్రేమకు అడ్డు చెప్తారు. అన్షును తన పేరెంట్స్ పూర్ణకు దూరంగా తీసుకెళ్లిపోతారు. అన్షు దూరమైందన్న బాధలో పూర్ణ కెరీర్‌ను కూడా వదిలేసి తాగుబోతులా తయారవుతాడు.ఆ సమయంలో కుటుంబ పరిస్థితుల కారణంగా పూర్ణ. శ్రావణి (సమంత)ని పెళ్లి చేసుకోవాల్సి వస్తుంది. తండ్రి కోసం పెళ్లి చేసుకున్నా. ఏ రోజూ శ్రావణిని భార్యగా దగ్గరికి తీసుకోడు. శ్రావణి మాత్రం తన భర్త ఏ రోజుకైనా మారతాడన్న నమ్మకంతో ఉంటుంది. చివరకు పూర్ణ, శ్రావణికి ఎలా దగ్గరయ్యారు పూర్ణలో మార్పుకు కారణం ఏంటి అన్నదే మిగతా కథ.

 మూలాలు 

వర్గం:2019 తెలుగు సినిమాలు
వర్గం:అక్కినేని నాగచైతన్య నటించిన సినిమాలు
వర్గం:సమంత నటించిన సినిమాలు